
ПОДАЦИ О ЧАСУ БР. 24
	Наставна тема
	Морфологија 

	Наставна јединица
	Именице. Основно о деклинацији именица

	Тип часа
	Обрада 

	Циљ часа
	Упознавање ученика са промјенама именица по падежима и подјелом именица на деклинационе врсте.

	Образовни задаци
	· Упознавање ученика са грађењем падежних облика именица.
· Упознавање ученика са подјелом именица на деклинационе врсте.

	Функционални задаци
	· Повезивање наученог са новостеченим градивом.
· Развијање способности уочавања односа, законитости, узрока појединих промена у ријечима. 
· Примјењивање теоријског знања у пракси ‒ израда задатака.
· Мотивисање ученика да на примјерима доказују своја запажања.

	Васпитни задаци
	· Истицање значаја познавања језика којим се служимо не само на часовима, већ и у условима свакодневне комуникације.
· Његовање љубави према матерњем језику. 
· Буђење радозналости и осећаја стрпљења и толеранције при заједничкој изради задатака.

	Кључни појмови
	Именице, падеж, деклинационе врсте именица

	Облици рада
	Фронтални, индивидуални

	Наставне методе
	Монолошка, дијалошка, рад на тексту

	Наставна средства
	Табла, креда

	Мјесто извођења наставе
	Учионица


	Корелација
	/

	Литература и додатни материјал за наставнике
	· Весна Ломпар, Граматика – Уџбеник за други разред гимназија и средњих стручних школа, 2013.
· Миодраг павловић, Књижевност у другом разреду гимназије и средњих стручних школа, Београд, 2014.

	Литература и додатни материјал за ученике
	

	Напомене

	


ТОК ЧАСА 
	Уводни дио часа
(2 минута)
	У уводном дијелу часа са ученицима се обнавља знање о падежима.
Колико падежа постоји у српском језику и који су то падежи? Која питања нам помажу да откријемо у ком је падежу ријеч?
· 1. Номинатив ‒ Ко? Шта? 

2. Генитив ‒ (Од) кога? (Од) чега?

3. Датив ‒ Коме? Чему?

4. Акузатив ‒ Кога? Шта?

5. Вокатив ‒ Хеј!

6. Инструментал ‒ (С) ким? (С) чим?

7. Локатив ‒ О коме? О чему?

	Главни дио часа
(38 минута)


	Утврђивање знања ученика о граматичкој основи ријечи, наставцима за облик и грађењу падежних облика.

Шта је граматичка основа ријечи? Шта је наставак за облик? Како се добија граматичка основа именица? Како се граде падежни облици?

· Свака ријеч има један дио који се никада не мијења по роду, броју и падежу и да се тај непромјењиви дио ријечи назива граматичка основа ријечи. Промјењиви дио ријечи, који се додаје на граматичку основу ријечи, назива се наставак за облик. Граматичка основа именица (и именских речи) добија се тако што се од генитива једнине одбија наставак за тај облик. Падежни облици граде се тако што се на граматичку основу именице дода одговарајући падежни наставак.
Примјер: ген. јед. ученик-а  

                               ученик = грам. осн.

                падежни наставак за инстр. јед. ‒ ом

                инстр. јед. им. ученик = учеником

На колико врста се дијеле именице?

· На основу промјене, именице се дијеле у четири врсте.

ПРОМЕНА ИМЕНИЦА I ВРСТЕ

По првој именичкој врсти мијењају се именице које у генитиву једнине имају наставак –а. То су именице мушког рода које у номинативу једнине имају нулту морфему (-ø), тј. оне чија се основа завршава сугласником, као и именице мушког и средњег рода чији се номинатив завршава самогласницима -о и -е и чија основа у свим падежима остаје неизмијењена.

            а) именице м.р.
                              једнина                                 множина

ученик-ø     прозор-ø            учениц-и         прозор-и
ученик-а     прозор-а            ученик-а          прозор-а
ученик-у     прозор-у            учениц-има     прозор-има
ученик-а     прозор- ø           ученик-е          прозор-е
ученич-е     прозор-у            учениц-и         прозор-и
ученик-ом  прозор-ом          учениц-има    прозори-има
ученик-у     прозор-у            учениц-има    прозор-има

Ученицима указати на одступања у падежним наставцима на примјерима из Граматике  
· Промена именица средњег рода:
једнина                                    множина 
мјест-о       насељ-е                 мјест-а          насељ-а

мјест-а       насељ-а                 мјест-а          насељ-а                                 

мјест-у       насељ-у                 мјест-има     насељ-има
мјест-о       насељ-е                 мјест-а          насељ-а
мјест-о       насељ-е                 мјест-а          насељ-а
мјест-ом    насељ-ем               мјест-има     насељ-има
мјест-у       насељ-у                 мјест-има     насељ-има
У већини падежа поклапа се са промјеном именица мушког рода. 
Ученицима указати на одступања у падежним наставцима именица средњег рода у односу на именица мушког рода  на примјерима из Граматике 
· Именице страног поријекла прве врсте на -о, -е или -у:

Именице страног поријекла на -о:

· Ако је -о кратко у промјени се замјењује дугим падежним наставцима (торнадо ‒ торнада, стампедо ‒ стампеда). У множини су најчешће средњег рода.

Одредите генитив сљедећих именица: кимоно, болеро, казино, гето, либрето.

· Ако је -о дуго, остаје као дио основе (сако ‒ сакоа, пано ‒ паноа). Ове именице су и у једнини и у множини мушког рода.

Одредите генитив сљедећих именица: биро, метро, плато, депо трико.

             Именице страног поријекла на -е и -у:

·  Готово у свим случајевима ови вокали су дуги, па остају као дио основе (досије ‒ досијеа, дефиле ‒ дефилеа, интервју ‒ интервјуа, рандеву ‒ рандевуа).

Одредите генитив сљедећих именица: пире, сепаре, сиже, бифе, атеље, табу, кану, какаду.
                         Именице страног поријекла на -и:

· Између -и и падежног наставка пише се ј (такси ‒ таксија, жири ‒ жирија).

Одредите генитив сљедећих именица: деманти, алиби, лоби, дерби.

            Именице које се завршавају на -е, -и или -у, као и властита имена на -о, -е, -и и -у  и у једнини и у множини су мушког рода (досијеи, интервјуи, Конго ‒ Конга, Чиле ‒ Чилеа, Перу ‒ Перуа).
ПРОМЈЕНА ИМЕНИЦА II ВРСТЕ

· По другој именичкој врсти мијењају се именице средњег рода чији се основни облик (ном. јед.) завршава вокалом –е или -о, а чија се основа у зависним падежима, осим у номинативу, акузативу и вокативу јед. проширује сугласницима -н-  и -т-. Образац њихове промјене је:

      једнина                                    множина

име                                          име-н-а

име-н-а                                   име-н-а

име-н-у                                   име-н-има

име                                          име-н-а

име                                          име-н-а

име-н-ом                                 име-н-има

име-н-у                                    име-н-има                              

     једнина                                          множина

дугме                                       дугме-т-а

дугме-т-а                                дугме-т-а     

дугме-т-у                                дугме-т-има

дугме                                       дугме-т-а

дугме                                       дугме-т-а  

дугме-т-ом                              дугме-т-има  

дугме-т-у                                дугме-т-има

Ученицима указати  на одступања од уобичајене промјене код именица које проширују основу са -т- на основу примјера из Граматике 
ПРОМЈЕНА ИМЕНИЦА III ВРСТЕ

· По трећој именичкој врсти мијењају се именице женског и мушког рода које се у номинативу једнине завршавају на -а, а у генитиву једнине на -е.
    једнина                                         множина

жен-а       тат-а                            жен-е       тат-е
жен-е       тат-е                            жен-а       тат-а
жен-и       тат-и                           жен-ама   тат-ама
жен-у       тат-у                           жен-е        тат-е
жен-о       тат-о                           жен-е        тат-е
жен-ом    тат-ом                         жен-ама   тат-ама
жен-и       тат-и                           жен-ама   тат-ама
Ученицима указати на одступања у падежним наставцима на основу примера из Граматике 
ПРОМЈЕНА ИМЕНИЦА IV ВРСТЕ

По четвртој именичкој врсти мијењају се именице женског рода које се у номинативу једнине завршавају сугласником (тј. као видљив, имају сугласнички завршетак), а у генитиву имају наставак -и.
    једнина                                         множина

ствар-ø                                      ствар-и

ствар-и                                      ствар-и

ствар-и                                      ствар-има

ствар-ø                                      ствар-и

ствар-и                                      ствар-и

ствар-ју (ствар-и)                    ствар-има

ствар-и                                      ствар-има
Ученицима указати на одступања у падежним наставцима на основу примера из Граматике (стр. 73).

Примери: реч, љубав, дружељубивост, моћ, болест, ствар, крв итд.

	Завршни дио часа
(5 минута)


	У завршном дијелу часа  приступити изради задатака из Граматике, а остатак урадити за домаћи. 



ИЗГЛЕД ТАБЛЕ
	Именице

 Деклинација
I ​‒ мушки род на сугласник и мушки и средњи род  на -о и -е 
         (ученик, прозор, мјесто, насеље, зид, глас, храст)

II ​‒ средњи род на -е, са проширењем основе у зависним падежима сугласницима -н- и -т- 

         (дугме, име, кубе, раме, вријеме, дијете, пиле, унуче)

III ‒ женски и мушки род на –а

         (жена, судија, пјесма, књига, тата, слуга, комшија, Јелена, Никола)

IV ‒ женски род на сугласник

          (љубав, вијест, ствар, ноћ, глад)

